Ti 14.8. klo 18.00 URJALA

Vattenfall-seuracup

I-divisioonan 2. osaottelu

* Jokaisesta lajista jaetaan palkinnot kolmelle parhaalle heti tulosten valmistuttua.

* 11- ja 13-vuoiaiden pituussuuntaan suoritettavissa kenttälajeissa on kaikilla kilpailijoilla neljä suoritusta. 15- ja 17-vuotiailla kaikilla on kuusi suoritusta.

* Korkeuden nostot: 

P13 90-100-110-115-120-125-130-134-138-142-146-149-152-155-+2cm

T13 90-100-105-110-115-120-129-133-137-141-145-147-149-+2cm

* Seipään nostot:

T/P15 100-120-140-160-180-190-200-210-220-230-240-248-256-264-272-280-+5cm

Ohjeita ja muuta kisainfoa:

* Kilpailussa noudatetaan Vattenfall-cupin sääntöjä muilta osin, mutta suositus on sellainen, että seurasta yhteen lajiin osallistuu korkeintaan kolme urheilijaa. Jotta kuitenkin ”vilttiketjuilta” vältytään, niin jokainen seura saa parissa haluamassaan lajissa nimetä neljännenkin urheilijan. 

* Kilpailuun ilmoittautuminen tapahtuu kilpailukalenteri.fi – sivuston kautta 12.8. klo 24 mennessä. Järjestäjä toivoo, että seurat ilmoittaisivat joukkueensa mahdollisimman myöhään, jotta muutoksia tulisi vähän. Kun muutoksia kuitenkin tulee, niin niistä toivotaan heti tieto sähköpostitse satu.rajala1@pp.inet.fi tai puhelimitse Tero Rajala / 040-5223401. Myös kisapäivänä muutokset voi soittaa jo bussimatkalta!

* Kilpailupaikalla juoksulajien muutokset on tehtävä kilpailukansliaan. Kenttälajien muutokset suoraan lajipaikoille. 

* Jokainen seura saa kilpailukansliasta pussin, jossa on viestien juoksunumerot. Numerolappuja on kahdet, joten pientä kierrätystä on tehtävä. Viesteissä käytetään kaksinumeroisia lappuja, joista ensimmäinen ilmoittaa seuran ja toinen juoksuosuuden. Esim. TP:n numerot ovat 11,12,13 ja 14 ja TU-38:n 31,32,33,34 jne…

* Viestien juoksujärjestykset pitää ilmoittaa klo 19.40 mennessä erillisellä varmistuslapulla kansliaan.

* Urjalan Urheilijoiden toimitsijat vastaavat juoksuista ja tulospalvelusta. Lisäksi jokaiseen kenttälajiin pyritään järjestämään yksi henkilö, jolla on ”paikallistuntemusta” ja joka avustaa kenttälajin alkuun. Lajeissa tarvittava välineistö löytyy Urjalasta. Muista osallistuvista seuroista toivotaan lajitoimitsijat seuraavan jaon mukaisesti:

TP: 
3-loikka

TU-38:
pituus

NoU:
seiväs

KU-68:
korkeus

LeKi:
kiekko

HlT:
kuula

FoSa:
keihäs

Lajitoimitsijat tuovat viimeisen lajin päätyttyä välineet välinevarastoon

* Kenttälajin sihteeri voi hakea kilpailupöytäkirjan ja kirjoitusalustan omaan lajiinsa klo 17.30 kilpailukansliasta, joka sijaitsee maalikameratornin vieressä huoltorakennuksen päädyssä. 

* Huoltorakennuksen puolivälissä on pukuhuoneet sekä yleisö WC.

* Katsomon maalin puoleisessa päädyssä sijaitsee puffetti, jonka tuotto menee UrjU:n toiminnan tukemiseen.

* Osallistuvat seurat maksavat HämSYn päätöksen mukaisen 50 euron osanottomaksun perjantaihin 10.8. mennessä UrjU:n tilille 548809-4581.

Tervetuloa Urjalaan!





Urjalan Urheilijat

